
Z A P I S N I K
44. sjednice Vijeća Mjesnog odbora Cvjetni trg
održane 21. veljače 2025. u prostorijama Mjesnog odbora „Kralj Petar Svačić“, Preradovićeva ulica 29, s početkom u 20:00 sati


[bookmark: _Hlk160460138][bookmark: _Hlk176174229]Nazočni članovi Vijeća Mjesnog odbora Cvjetni trg: Milena Bekić Milinović, Nela Jantol, Matea Vučić i Nebojša Gavrilov.

Nenazočni članovi Vijeća Mjesnog odbora Cvjetni trg: Dragan Hrnjak.

Predsjedava: Milena Bekić Milinović, predsjednica Vijeća Mjesnog odbora Cvjetni trg.

Zapisnik vodi: Milena Bekić Milinović, predsjednica Vijeća Mjesnog odbora Cvjetni trg.

[bookmark: _Hlk81384179]Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora Cvjetni trg i poziva članove Vijeća da prihvate zapisnik 43. sjednice Vijeća Mjesnog odbora Cvjetni trg.

Vijeće jednoglasno prihvaća tekst zapisnika 43. sjednice Vijeća Mjesnog odbora Cvjetni trg, koja je održana 26. siječnja 2025. 

Predsjednica Vijeća predlaže dopunu dnevnog reda.

Vijeće jednoglasno utvrđuje 

DNEVNI RED

1. Izvješće o radu Vijeća Mjesnog odbora Cvjetni trg za 2024., donošenje
2. Program rada Vijeća Mjesnog odbora Cvjetni trg za 2025., donošenje
3. [bookmark: _Hlk192839615][bookmark: _Hlk192838869]Asfalterski program Plana malih komunalnih akcija Vijeća Mjesnog odbora Cvjetni trg za 2025., donošenje zaključka
4. Uklanjanje dječjeg igrališta u Bogovićevoj ulici, donošenje zaključka
5. Rezervirana parkirna mjesta na području Mjesnog odbora Cvjetni trg
6. Drvored u Berislavićevoj - sadašnji status
7. [bookmark: _Hlk192679304][bookmark: _Hlk192839429]Prijedlog Odluke o donošenju Urbanističkog plana uređenja RSC Jarun, mišljenje, daje se
8. [bookmark: _Hlk192839755]Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, mišljenje, daje se
9. [bookmark: _Hlk192839802]Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, daje se
10. Pitanja i prijedlozi



[bookmark: _Hlk192840077]Ad. 1.	Izvješće o radu Vijeća Mjesnog odbora Cvjetni trg za 2024., donošenje

[bookmark: _Hlk192840480][bookmark: _Hlk178586822][bookmark: _Hlk166245442]Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

[bookmark: _Hlk188281659]Predsjednica Vijeća, zaključuje raspravu i daje prijedlog Izvješća o radu Vijeća Mjesnog odbora Cvjetni trg za 2024., na glasovanje.

	[bookmark: _Hlk192840349]Vijeće, nakon kratke rasprave, jednoglasno donosi 

IZVJEŠĆE O RADU

Vijeća Mjesnog odbora Cvjetni trg za 2024.

U 2024. godini Vijeće Mjesnog odbora održalo je ukupno 12 sjednica.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 


PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Vijeća Gradske četvrti Donji grad u sastavljanju dnevnog reda te prisustvovala sastancima koordinacije za rad vijeća mjesnih odbora. 


POTPREDSJEDNIK VIJEĆA

Pomagao je predsjednici Vijeća te obavljao i sve poslove koji su mu se povjerili. Sudjelovao je u pripremi prioriteta za 2025. godinu.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku cca 5 članova od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području.

	
	

	
	


[bookmark: _Hlk192840304]Ad 2.	Program rada Vijeća Mjesnog odbora Cvjetni trg za 2025., donošenje

[bookmark: _Hlk178587012]Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Predsjednica Vijeća, zaključuje raspravu i daje prijedlog Programa rada Vijeća Mjesnog odbora Cvjetni trg za 2025., na glasovanje.

Vijeće, nakon kratke rasprave, jednoglasno donosi 

PROGRAM RADA VIJEĆA
MJESNOG ODBORA CVJETNI TRG ZA 2025.

Na temelju Poslovnika i Pravila Vijeća Mjesnog odbora Cvjetni trg te sukladno Statutu Grada Zagreba svoj program za 2025. Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Cvjetni trg.

Vijeće Programom rada obvezno:

1. Donosi financijski plan;
1. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti;
1. Donosi Izvješće o radu Vijeće Mjesnog odbora Cvjetni trg;
1. Prati realizaciju Plana komunalnih aktivnosti i Programa održavanja komunalne infrastrukture;
1. Raspravlja i donosi zaključke na osnovi zahtjeva građana;
1. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrti, traže mišljenje vijeća mjesnog odbora;
1. Odlučuje o raspolaganju imovinom Mjesnog odbora.

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrditi prioritete u njegovoj realizaciji.

Program rada Vijeće Mjesnog odbora Cvjetni trg temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
1. pomoći u održavanju, opremanju i obnovi prostora mjesnog odbora;
1. podržavati realizaciju različitih aktivnosti programa udruga i udruženja građana;
1. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
1. nastojati kvalitetnije i temeljitije informirati građane o svim aktivnostima na području mjesnog odbora;
1. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
1. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.

Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.


[bookmark: _Hlk192840515]Ad 3.	Asfalterski program Plana malih komunalnih akcija Vijeća Mjesnog odbora Cvjetni trg za 2025., donošenje zaključka	

[bookmark: _Hlk192841522][bookmark: _Hlk192842828]Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Predsjednica Vijeća, zaključuje raspravu i daje prijedlog Asfalterskog programa Plana malih komunalnih akcija Vijeća Mjesnog odbora Cvjetni trg za 2025., na glasovanje.

Vijeće, nakon kratke rasprave, jednoglasno donosi

ZAKLJUČAK
o asfalterskom programu Plana malih komunalnih akcija Vijeća Mjesnog odbora Cvjetni trg za 2025.

1. Vijeće Mjesnog odbora Cvjetni trg u Planu malih komunalnih akcija Vijeća Mjesnog odbora Cvjetni trg za 2025. za asfalterski program ima 15.000,00 eura.

2. Vijeće Mjesnog odbora Cvjetni trg predlaže slijedeću akciju za asfalterski  program:

· Asfaltiranje nogostupa, Vlaška ulica, južna strana, od Derenčinove do Vojnovićeve ulice.

3. Ovaj Zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 4.	Uklanjanje dječjeg igrališta u Bogovićevoj ulici, donošenje zaključka

[bookmark: _Hlk192842984]Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Predsjednica Vijeća, zaključuje raspravu i daje prijedlog Zaključka, na glasovanje.

Vijeće, nakon kratke rasprave, sa 3 glasa za i jedan 1 glas suzdržan, donosi

ZAKLJUČAK

o uklanjanju dječjeg igrališta u Bogovićevoj ulici 



1. [bookmark: _Hlk190420387]Vijeće Mjesnog odbora Cvjetni trg predlaže uklanjanje dječjeg igrališta u Bogovićevoj ulici.

2. [bookmark: _Hlk192841349]Vijeće Mjesnog odbora Cvjetni trg predlaže uklanjanje dječjeg igrališta u Bogovićevoj ulici prema Mišljenju Gradskog zavoda za zaštitu spomenika kulture i prirode KLASA: 612-03/24-005/715; urbroj:251-14-03/002-24-2 OD 21.10.2024.

3. Ovaj Zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Tekst Mišljenja Gradskog zavoda za zaštitu spomenika kulture i prirode KLASA: 612-03/24-005/715; urbroj:251-14-03/002-24-2 OD 21.10.2024. se prilaže ovom zapisniku i njegov je sastavni dio.


Ad 5.	Rezervirana parkirna mjesta na području Mjesnog odbora Cvjetni trg

Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Vijećnici smatraju da je revizija parkirnih mjesta (prije svega onih rezerviranih) napravljena površno, premda je na nju potrošeno 4 godine. Osim što su se vijećnici sami u to uvjerili, o tome ih gotovo svakodnevno upozoravaju sugrađani koji im šalju mailove s fotografijama i upozoravaju na nelogičnosti u njihovu obilježavanju.


Ad 6.	Drvored u Berislavićevoj - sadašnji status

Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Sjednici je nazočio predsjednik Gradske četvrti Donji Grad RF kako bi vijećnicima obrazložio razloge odgađanja realizacije projekta krajobraznog uređenja Berislavićeve ulice. Naime, vijećnici Mjesnog odbora Cvjetni trg izrazili su nezadovoljstvo zbog odgađanja njegove realizacije, budući da su na projektu radili od početka svog mandata i nakon brojnih sastanaka, dopisa i dogovora dobili sve potrebne suglasnosti. Posljednju suglasnost - izdao ju je Gradski ured za mjesnu samoupravu, promet, civilnu zaštitu i sigurnost, Sektor za promet - Mjesni odbor Cvjetni trg primio je samo tjedan dana prije nego je realizacija projekta definitivno odgođena.

RF nas uvjerava da će projekt sigurno biti realiziran, ali njegova realizacija više nije u nadležnosti Gradske četvrti Donji grad već Gradskog ureda za mjesnu samoupravu, promet, civilnu zaštitu i sigurnost (GUMS). Najveći problem za njegovu realizaciju su skele koje su zbog obnove zgrada u Berislavićevoj ulici zauzele brojna parkirna mjesta, zbog čega nije moguće postaviti kazete sa stablima na predviđena mjesta.


Ad 7.	Prijedlog Odluke o donošenju Urbanističkog plana uređenja RSC Jarun, mišljenje, daje se

Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Predsjednica Vijeća, zaključuje raspravu i daje prijedlog Zaključka, na glasovanje.

Vijeće, nakon kratke rasprave, jednoglasno donosi


ZAKLJUČAK

o Prijedlogu Odluke o izradi Urbanističkog plana uređenja RŠC Jarun


1. Vijeće Mjesnog odbora Cvjetni trg daje pozitivno mišljenje o Prijedlogu Odluke o izradi Urbanističkog plana uređenja RŠC Jarun.
 
2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 8.	Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, mišljenje, daje se

Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Predsjednica Vijeća, zaključuje raspravu i daje prijedlog Zaključka, na glasovanje.

Vijeće, nakon kratke rasprave, jednoglasno donosi

ZAKLJUČAK

o Nacrtu prijedloga Odluke o izmjenama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina


1. Vijeće Mjesnog odbora Cvjetni trg daje pozitivno mišljenje na Nacrt prijedloga Odluke o izmjenama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.
 
2. Ovaj se zaključak dostavlja Vijeću Gradske četvrti Donji grad na daljnje postupanje.


Ad 9.	Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, daje se

Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Predsjednica Vijeća, zaključuje raspravu i daje prijedlog Zaključka, na glasovanje.

Vijeće, nakon kratke rasprave, jednoglasno donosi

ZAKLJUČAK

o Nacrtu prijedloga Odluke o izmjenama i dopunama Odluke o davanju u zakup 
i na drugo korištenje površina javne namjene

1. Vijeće Mjesnog odbora Cvjetni trg daje pozitivno mišljenje na Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene.
 
2. Ovaj se zaključak dostavlja Vijeću Gradske četvrti Donji grad na daljnje postupanje.


Ad 10.	Pitanja i prijedlozi.	

Pod ovom točkom nije bilo diskusije. 



Sjednica je završila u 21:30 sati

Zapisnik sastavila: Milena Bekić Milinović


KLASA: 024-08/25-003/444
URBROJ: 251-13-11-1/002-25-2
Zagreb, 21. veljače 2025.

Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.
